શીર્ષકના વાક્યનો અર્થ એવો થાય છે કે જે પુસ્તકો વાંચવાથી છોકરાઓ (દિકરાઓ) બાપને ગાંડો સમજવા માંડે , એવાં બધાં પુસ્તકોને હું જપ્ત કરવા માગું છું .એક ગરીબ ખેડૂતનો દીકરો બાપની ઘણી મહેનત અને પેટે પાટા બાંધીને પોતે ફાટેલા કપડાં પહેરીને દિકરાને સુઈટ બૂટમાં કોલેજમાં મોકલ્યો . કોલેજ તરફથી પિકનિકમાં જવાનું હોય તો વેપારી પાસેથી આકરા વ્યાજે પૈસા લઇ , પિકનિકમાં મોકલે . પણ એક દિવસ પુત્રને પિકનિકમાં જવાનું હતું . બાપને કીધું મારે કાલે સવારે પિકનિકમાં જવાનું છે . માટે મને દસ રૂપિયા આપો . બાપ કહે ગગા પિકનિકમાં જવાનું માંડી વાળ કેમકે હું અત્યારે તુને પૈસા આપી શકું એમ નથી . જો તું બે દિવસ વહેલો બોલ્યો હોત તો હું શેઠ પાસેથી વ્યાજે પૈસા લાવી આપત અત્યારે રાતનાં હું પૈસા હું લેવા જાઉં તો શેઠને મારે ખુબ વ્યાજ આપવું પડે . બાપની કાકલુદી વાત સાંભળી સુપુત્ર એકદમ ઉશ્કેરાય ગયો . અને બોલ્યો તમે ગમે એમ કરો મારે સવાર સુધીમાં પૈસા જોઈએ જોઈએ અને જોઈએ જો મને પૈસા નહીં આપોતો હું આપઘાત કરીશ બાપો બાપડો ગભરાઈ ગયો . અને તુરત વ્યાજવટાનો ધંધો કરતા વેપારીના ઘરનું બારણું ખોલાવ્યું . શેઠે બારીમાંથી જોઈ લીધું કે કોણ છે . ખાતરી કર્યા પછી શેઠે બારણું ખોલ્યું . અને મનમાં બોલ્યો . આ બકરો ખરો આવ્યો છે . ધરતી માતાનો છોરુ ખેડૂત ભગવાનનો ડર રાખનારા હોય છે . એને ઘરમાં ભગવાનની મૂર્તિને દીવો કરવાનો પણ સમય નથી હોતો . જ્યારે વેપારી ભગવાનની પૂજા કરે આરતી ઉતારે અને ઘરાકોને આરતી દેખાડે શ્રધ્ધ્ધાળુ આરતી ઉપર બે હાથ મૂકી . પોતાની આંખો ઉપર હાથ મૂકી આરતીની થાળીમાં રૂપિયો નાખે .